31990L0629
L 341/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 30 октомври 1990 година
за привеждане в съответствие с техническия прогрес на Директива 76/115/ЕИО на Съвета за сближаване на законодателствата на държавите-членки относно анкерното закрепване на обезопасителните колани на моторни превозни средства
(90/629/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/115/ЕИО на Съвета от 18 декември 1975 г. за сближаване на законодателствата на държавите-членки относно анкерното закрепване на обезопасителните колани на моторни превозни средства (1), последно изменена с Директива 82/318/ЕИО на Комисията (2), и по-специално член 6 от нея,
като има предвид, че практическият опит и техническото развитие показват, че е възможно да се подобри безопасността по пътищата чрез прилагане на изисквания, подобни на съществуващите вече за превозни средства от категории М2 с максимално допустимо тегло, надвишаващо 3 500 кг и М3 (автобуси), които до сега не са били обхванати, и да разшири основно изискванията за местата за сядане, необхванати досега, по отношение на други категории превозни средства;
като има предвид, че този опит показа, че някои съществуващи дефиниции и изисквания трябва да бъдат леко преработени;
като има предвид, че защитата против „изплъзване под обезопасителния колан“ трябва да се подобри, което може да се осъществи чрез промяна на позиционирането на анкерните закрепвания на обезопасителните колани и/или чрез промени на конструкцията на седалката; като има предвид, че процедура за изпитване трябва да се изработи, която да даде възможност да се докаже подобряването на нивото на защита;
като има предвид, че разпоредбите на настоящата директива са в съответствие със становището на Комитета за привеждане в съответствие с техническия прогрес на Директивите относно премахването на техническите препятствия пред търговията с моторни превозни средства,
ПРИЕ НАСТОЯЩАТА ДИРЕКТИВА:
Член 1
Приложение I към Директива 76/115/ЕИО се изменя в съответствие с приложението към настоящата директива.
Член 2
1. Считано от 1 май 1991 г., никоя държава-членка не може на основания, отнасящи се до анкерните закрепвания на обезопасителните колани:
-
да отказва по отношение на даден тип превозно средство да предостави типово одобрение на ЕИО, или да издаде копие от сертификата, предвидено в последното тире на член 10, параграф 1 от Директива 70/156/ЕИО (3), или да предостави национално типово одобрение, или
-
да забранява пускането в движение на превозни средства,
ако анкерните закрепвания за този тип превозно средство или за тези превозни средства отговарят на изискванията на Директива 76/115/ЕИО, изменена с настоящата директива.
2. Считано от 1 юли 1992 г., държавите-членки:
-
не издават повече копието от сертификата, предвидено в последното тире на член 10, параграф 1 от Директива 70/156/ЕИО по отношение на даден тип превозно средство,
-
могат да откажат да предоставят национално типово одобрение по отношение на даден тип превозно средство,
на което анкерните закрепвания не отговарят на изискванията на Директива 76/115/ЕИО, изменена с настоящата директива.
3. Считано от 1 юли 1997 г., държавите-членки могат за забранят пускането в движение на превозни средства, на които анкерните закрепвания не отговарят на изискванията на Директива 76/115/ЕИО, изменена с настоящата директива.
Член 3
Комисията, не по късно от 31 декември 1992 г., пристъпва към последващ преглед на разпоредбите от Директива 76/115/ЕИО и особено на приложение I, точка 4.4.3 от него, с цел да подобри защитата при опасност от изплъзване под обезопасителния колан, което изменение би могло да включва нови мерки и свързани методи за динамично изпитване.
Член 4
Държавите-членки въвеждат в сила разпоредби, необходимите за да се съобрази с настоящата директива, преди 1 май 1991 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 5
Адресати на настоящата директива са държавите-членки.
Съставено в Брюксел на 30 октомври 1990 година.